יו. בי. קיו - צאלים

יו. בי. קיו - צאלים בע"מ היא חברה פרטית ישראלית העוסקת בהפיכת אשפה ביתית לחומר גלם תרמופלסטי. תוצר החברה, ששמו המסחרי הוא UBQ, משמש כתחליף לעץ, בטון או פלסטיק בייצור של מוצרים בני-קיימא. החברה נוסדה בשנת 2012 על ידי ג'ק (טאטו) ביג'יו, יהודה פרל וערן לב. אלברט דואר, בעלים של מפעלי פטרוכימיה, בנייה ואריזה, הצטרף בשנת 2013 כמשקיע אסטרטגי. פיתוח החומר שמייצרת החברה, UBQ, נמשך ארבע שנים בשיתוף עם אוניברסיטאות בישראל (בפרט פרופ' עודד שוסיוב מהאוניברסיטה העברית בירושלים), ולחברה פטנטים עליו. ייצור מסחרי של החומר, במפעל החברה בקיבוץ צאלים, התחיל ב-2018. החברה מקימה בהולנד (בסוף 2021) מפעל נוסף, גדול פי 12 מזה שבצאלים. את האשפה העירונית הנחוצה לתהליך הייצור מתקבלת, כאשפה מוצקה גולמית או כ-RDF, ממזבלת חירייה. האשפה עוברת סינון אוטומטי שבו מופרדים ממנה מתכות ומינרלים המועברים למתקני מיחזור. האשפה המסוננת מועברת למתקן שבו מבוצע עיבוד כימי של האשפה, שמפרק את האשפה האורגנית למרכיביה הבסיסיים: ליגנין, צלולוזה וסיבים. אלה מורכבים מחדש יחד עם ה-RDF ליצירת החומר UBQ. התוצר המוגמר ניתן לערבוב עם חומרי גלם כגון פוליפרופילן, פוליאתילן, PLA ופוליוויניל כלוריד. הוא נמכר למפעלי פלסטיק כחומר גלם לתהליכי ייצור מקובלים, כגון הזרקת פלסטיק, אקסטרוזיה והדפסה תלת-ממדית. ריכוז ה-UBQ במוצר הסופי תלוי בתכונות הנדרשות ממוצר זה, כגון צבע וחוזק. בנובמבר 2021 הגיעה החברה להסכם עם חברת "ארקוס דוראדוס" (Arcos Dorados Holdings), זכיינית מקדונלד'ס באמריקה הלטינית, לייצור מגשים למסעדותיה. בינואר 2020 הודיעה יצרנית הרכב מרצדס-בנץ על בחינת UBQ לשימוש במכוניות שהיא מייצרת. בישראל מספקת החברה חומר גלם לכתר פלסטיק ומשתפת פעולה עם כרמל אולפינים. עם הקמתה גייסה החברה 3.5 מיליון דולר ממשקיעים פרטיים. בשנים 2013–2019 גייסה החברה 39 מיליון דולר. בדצמבר 2021 השלימה החברה גיוס של עוד 170 מיליון דולר. במתקפת הפתע על ישראל נרצחו בכפר עזה אורי רוסו, מנהל התחזוקה וההנדסה של המפעל, והדר ברדיצ'בסקי, חשבת המפעל. באוקטובר 2023 פרסם שבועון החדשות "טיים" רשימה של 200 ההמצאות הטובות ביותר לשנת 2023, ובהן נכללה גם המצאתה של חברת יו. בי. קיו - צאלים. אתר האינטרנט הרשמי של יו. בי. קיו - צאלים יו. בי. קיו - צאלים, ברשת החברתית פייסבוק יו. בי. קיו - צאלים, ברשת החברתית אקס (טוויטר) יו. בי. קיו - צאלים, ברשת החברתית LinkedIn יו. בי. קיו - צאלים, סרטונים בערוץ היוטיוב נועה אלבוחר, "לא יכול להיות שזה עובד", "פלסטיק טיים", 9 בפברואר 2020 נטע אחיטוב, חברה מצאלים איבדה את טובי אנשיה בטבח. ואז היא נבחרה לאחת ההבטחות של האנושות, באתר הארץ, 16 בנובמבר 2023 Morrison, Jim; Kordova, Shoshana (2019-11-18). "Revolutionary recycling? A new technology turns everyday trash into plastic treasure". Washington Post.{{cite news}}: תחזוקה - ציטוט: url-status (link) Zion, Ilan Ben (2018-03-22). "Waste recycling: Israeli business says it can turn garbage into plastic products". USA TODAY (באנגלית אמריקאית). מאיר אורבך, חברת UBQ מקיבוץ צאלים גייסה 170 מיליון דולר; "החומר שלנו הוא הירוק בעולם", באתר כלכליסט, 15 בדצמבר 2021 Arcos Dorados Partners With UBQ to Use Climate Positive Materials in McDonald’s Restaurants, BusinessWire, November 21, 201 נרי ברנד, רשת מקדונלד'ס בברזיל מכניסה למסעדות 18 אלף מגשים שהוכנו מפסולת של תושבי ישראל, "פלסטיק טיים", 26 בינואר 2021 אודי עציון, הזבל של הישראלים בדרך למרצדס, באתר כלכליסט, 20 בינואר 2020 Daimler. ""Zero waste production is possible"". Daimler (באנגלית). נבדק ב-2021-12-15. נועה אלבוחר, חומרי גלם מפסולת, של חברת UBQ Materials, יושולבו בקו מוצרים של כתר, "פלסטיק טיים", 22 באפריל 2021 בינה שוורץ, שיתוף פעולה בין UBQ Materials וקבוצת בזן, "פלסטיק טיים", 25 באוקטובר 2021 נטע אחיטוב, חברה מצאלים איבדה את טובי אנשיה בטבח. ואז היא נבחרה לאחת ההבטחות של האנושות, באתר הארץ, 16 בנובמבר 2023 Jeremy Gantz, Reusing Trash, Time, ‏October 24, 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יו. בי. קיו - צאלים".